
Assalamualaikum Warahmatullahi Wabarakatuh, 


Salam Sejahtera dan Salam Keluarga Malavsia. 


1. Alhamdulillah, marilah kita memanjatkan rasa svukur ke 
hadrat Allah SWT pemilik segala kurnia, kerana dengan 
rahmat dan keizinan-Nva, sava dapat menvampaikan 


perutusan khas pada petang yang penuh barakah ini. 


. Terlebih dahulu, izinkan saya menjunjung kasih atas limpah 
perkenan Kebawah Duli Yang Maha Mulia Seri Paduka 
Baginda Yang di-Pertuan Agong, Al Sultan Abdullah 
Ri'avatuddin Al-Mustafa Billah Shah Ibni Almarhum Sultan 
Haji Ahmad Shah Al-Musta'in Billah, bersama seluruh 


perkenan Raja-Raja Melayu, atas pelantikan saya sebagai 


Perdana Menteri Malaysia Ke-9, dalam keadaan negara 


yang sangat mencabar tatkala itu. 


3. Pada kesempatan ini, izinkan juga sava menzahirkan 
setingi-tinggi terima kasih kepada seluruh Keluarga 
Malavsia kerana menvokong dan mendokong sava selama 
ini, dalam melunaskan amanah serta tanggungjawab 


sebagai Ketua Kerajaan. 


. Mengambil ibrah firman Allah S.W.T dalam surah Ali-Imran 
ayat 54, yang bermaksud, “Dan mereka merancang, 
Allah juga merancang, dan Allah sebaik-baik 
perancang.” Tanggal 21 Ogos 2021, saya ditakdirkan Ilahi 


menerajui pentadbiran negara. 


. Betapa besar amanah dan tanggungjawab yang dipikul, 
besar jugalah usaha dan ikhtiar yang digalas. Pada waktu 
itu negara diselubungi tri-lema; pandemik COVID-19 yang 
sedang mengganas, bukan sahaja di Malaysia bahkan di 
seluruh dunia, ditambah pula dengan kelesuan ekonomi 


dan politik yang bergelora. 


. Meskipun acapkali diasak pelbagai cabaran, tohmahan 


serta fitnah, namun Alhamdulillah dengan kehendak yang 
Maha Berkuasa, Kerajaan andal menghadapi mehnah dan 
tribulasi, dalam perjuangan membawa negara ke landasan 


pemulihan kesihatan, politik dan ekonomi — demi 


memulihkan kesejahteraan hidup Keluarga Malavsia dan 


kemakmuran negara. 


Keluarga Malavsia vang sava kasihi, 


. Kerajaan ini bertanggungjawab dan sentiasa membuat 
perancangan yang teliti dalam semua perihal. Ketika 
negara berhadapan krisis kesihatan misalnya, Kerajaan 
meletakkan kepentingan Keluarga Malaysia di atas segala- 


galanya. 


. Terima kasih kepada semua petugas barisan hadapan dan 
seluruh Keluarga Malaysia, yang sentiasa memberikan 
sokongan ampuh dalam membantu Kerajaan 


membendung penularan COVID-19. 


Di atas kejayaan tersebut, Malaysia telah melangkah 


memasuki fasa peralihan ke endemik pada tanggal 1 April 


2022, yang membolehkan pembukaan semula sempadan 


negara selepas lebih dua tahun ditutup. 


10. Justeru, kita sepatutnya sama-sama berkongsi rasa 
bahagia dan bangga apabila negara berjaya keluar dari 
pandemik, bahkan Malaysia diiktiraf sebagai negara yang 
terbaik di Asia Tenggara, dalam mendepani cabaran 
COVID-19. 


11. Keberhasilan ini sekali gus, menvaksikan pembukaan 
semula pintu ekonomi dan merancakkan kembali aktiviti 
pelbagai sektor. la bukti kukuh komitmen Kerajaan dalam 
usaha menangani pandemik serta menarik balik sekatan 


pergerakan vang menjejaskan kehidupan seharian. 


. Pun begitu, pemulihan kesihatan dan ekonomi vang terus 
mengukuh ini, tidak terkecuali daripada berdepan 
ketidaktentuan politik yang terus menggugat kestabilan. 
Umpama peribahasa: empang sampai ke seberang, 


dinding sampai ke langit. 


. Parlimen Penggal Ke-14 melakarkan warna suram kepada 
landskap politik negara. Belum pernah terpateri dalam 
sejarah, berlakunya pertukaran tiga Perdana Menteri dan 
Kerajaan memerintah bersilih ganti dalam penggal yang 
sama. Ini memberi dampak memburuk terhadap sosio- 


politiko-ekonomi. 


. Begitupun, percakaran tanpa henti antara pemain politik 


dapat dikekang daripada berterusan dengan membawa 
mereka ke meja rundingan, bagi meredakan keadaan. 
Kami mencari kebersamaan, bukan perbezaan. Kami 


mencari kesepakatan, bukan perpecahan. 


15. Natijah semangat Keluarga Malaysia berteraskan 


Keterangkuman, Kebersamaan dan Kesyukuran 
diterjemahkan melalui Memorandum Persefahaman (MoU) 
Transformasi dan Kestabilan Politik, antara Kerajaan dan 
pembangkang. Ternyata, limpahan hikmah dan rahmat- 


Nya memanfaatkan seluruh Keluarga Malaysia. 
. Berkat kesepakatan ini, Kerajaan telah berjaya 
melaksanakan beberapa transformasi yang signifikan, 


antaranya, 


Pindaan Perlembagaan Berkenaan Larangan Ahli 


Dewan Rakyat bertukar Parti. 


Pindaan Perlembagaan Berkaitan Perjanjian 
Malaysia 1963 (MA63) 


Akta Anti Gangguan Seksual 


Keluarga Malaysia yang saya kasihi, 


17. Pandemik COVID-19 yang melanda negara pada awal 
tahun 2020, mengakibatkan Keluaran Dalam Negara Kasar 
(KDNK) menguncup 5.5 peratus. Penguncupan paling 
besar sejak Krisis Kewangan Asia 1997-1998. 


.Namun, Kerajaan dengan langkah-langkah responsif dan 
proaktif telah berjaya membawa negara keluar daripada 
kemelut ekonomi. Terbaharu, Bank Dunia menyemak 
semula unjuran KDNK negara bagi tahun 2022 kepada 6.4 
peratus, berbanding 5.5 peratus yang diunjurkan pada Mac 


lalu. 


.Alhamdulillah, Malaysia diiktiraf sebagai negara ke-18 
paling aman di dunia daripada 163 negara, dan kedua di 
Asia berdasarkan Indeks Keamanan Global (GPI) 2022, 


yang menjadi ukuran utama kedamaian global di dunia. Ini 


merupakan pencapaian terbaik Malaysia sejak GPI 


diperkenalkan pada 2008. 


20. Dalam tempoh hanya setahun, Kerajaan Keluarga 


Malaysia berjaya kembalikan pasaran buruh ke tahap guna 
tenaga penuh. Kadar pengangguran telah menurun untuk 
12 bulan berturut-turut, iaitu 3.7 peratus pada Julai 2022, 
berbanding 4.8 peratus pada Julai 2021. 


. Pelaburan Langsung Asing (FDI) juga meningkat dengan 
ketara. Dalam tempoh enam bulan pertama tahun ini 
sahaja, kita mendapat RM47.4 bilion berbanding sepanjang 


tahun lepas kita hanya memperoleh RM48.1 bilion. 


.Keyakinan dan minat pelabur terhadap Malaysia tidak 
meningkat secara tiba-tiba, sebaliknya ia didorong langkah 
proaktif Kerajaan yang melaksanakan dasar-dasar mesra 


pelabur. 


.Ini termasuklah perjanjian bilateral yang dimeterai pada 
setiap misi saya ke luar negara, yang menjadikan Malaysia 


antara destinasi utama pelaburan dunia. 


.Jumlah perdagangan negara juga meningkat sebanyak 


33.1 peratus kepada RM1.87 trilion bagi tempoh Januari — 
Ogos 2022, berbanding RM1.41 trilion pada tahun sebelum 


ini. 


25. Pada Jumaat lalu, Bajet 2023 bertemakan; Keluarga 
Malavsia Makmur Bersama dibentangkan di Dewan 
Rakvat. la merupakan bajet vang terbesar dalam lipatan 


sejarah negara. 


.Dengan nilai RM372.3 bilion, ia membuktikan iltizam 
Kerajaan dalam memastikan tiada siapa pun yang 
dipinggirkan. Seawal usia dalam kandungan, sehingga ke 
usia emas, dari peniaga di ceruk desa sehinggalah ke 
konglomerat di tengah kota. Semuanya akan memperoleh 


limpah nikmat daripada bajet ini. 


Keluarga Malaysia yang saya kasihi, 


27. Dengan ini dimaklumkan, bahawa tengah hari semalam, 
saya telah menghadap Kebawah Duli Yang Maha Mulia, 
Seri Paduka Baginda Yang di-Pertuan Agong, Al-Sultan 
Abdullah Riavatuddin Al-Mustafa Billah Shah dan 
menyembah warkah permintaan kepada Baginda, 


mengenai pembubaran Parlimen Ke-14. 


28. Selaras dengan Perkara 40(2)(b) dan Perkara 55(2) 
Perlembagaan Persekutuan, Kebawah Duli Vang Maha 
Mulia Seri Paduka Baginda Vang di-Pertuan Agong, telah 
bertindak menurut budi bicara Baginda dengan 
memperkenankan permintaan sava, supava Parlimen Ke- 
14 dibubarkan pada hari ini, Isnin 10 Oktober 2022. 


. Saya mengesyorkan Ketua-ketua Kerajaan Negeri kecuali 
Kerajaan Negeri Sabah, Sarawak, Melaka dan Johor 
supaya mengambil tindakan sewajarnya, bagi 
membubarkan Dewan Undangan Negeri (DUN) masing- 
masing pada tarikh yang sama dengan Pilihan Raya Umum 
Peringkat Parlimen, meskipun beberapa buah negeri telah 
memutuskan untuk tidak membubarkan DUN masing- 


masing. 


. la wajar dilaksanakan serentak bagi memastikan rakyat 


tidak terbeban, selain kelancaran proses demokrasi serta 


menjimatkan kos. 


. Sementara itu, penetapan tarikh-tarikh hari penamaan 
calon, dan hari mengundi serta urusan-urusan lain yang 
berkaitan, adalah tertakluk kepada keputusan Suruhanjaya 
Pilihan Raya (SPR). 


. Diindang ditampi beras, dipilih antah satu-satu. Dengan 
pengumuman ini, mandat akan dipulangkan kepada rakvat. 
Mandat rakvat adalah penawar ampuh bagi negara 
menzahirkan kestabilan politik dan mewujudkan Kerajaan 


teguh, stabil serta dihormati selepas PRU15. 


. Proses ini berlandaskan sistem Demokrasi Berparlimen 
dan Raja Berperlembagaan sebagai pasak pemerintahan, 


sejak negara mencapai kemerdekaan. 


. Pembubaran ini dilaksanakan bagi menoktahkan suara- 
suara yang selama ini meratib keabsahan Kerajaan, 


Kerajaan pintu belakang dan Kerajaan tebuk atap. 


. Semoga rakyat menggunakan kuasa yang ada pada 


mereka, untuk memilih kerajaan yang mampu meneruskan 
pelaksanaan Bajet Keluarga Malaysia 2023, mengekalkan 
kestabilan politik, memulih dan mengukuh ekonomi serta 
mengekalkan keharmonian dan perpaduan Keluarga 


Malaysia yang berbilang agama, kaum dan etnik. 


36. Akhir kalam, dengan penuh keinsafan, pengharapan dan 


tawakal, saya mendoakan semoga seluruh Keluarga 
Malaysia dan negara sentiasa dipayungi rahmat, dilimpahi 
berkat. 


. Semoga disuburkan hati kita untuk terus mendokong 
agenda besar pencapaian kemakmuran serta kemajuan 


Malaysia yang tercinta. 


Sekian, 
Wabillahi Taufik Wal Hidayah 


Wassalamualaikum Warahmatullahi Wabarakatuh. 


